Christian Prudhomme

Christian Prudhomme (s. 11. marraskuuta 1960) on Tour de Francen järjestävän yrityksen toimitusjohtaja. Tähän tehtävään hänet valittiin vuonna 2005 ja hänen edeltäjänsä oli Jean-Marie Leblanc, jonka aikana hän toimi apulaisjohtajana nimitystään edeltävät kaksi vuotta.

Ennen liittymistään Tour de Francen johtajistoon hän toimi urheilutoimittajana Ranskan valtion omistamalla yksityisellä TV-kanavalla France Télévisions. Hän on selostanut useita vuosia Tourin tapahtumia, ja hän myös toimi juontajana suositussa ja tunnetussa urheiluohjelmassa Stade 2.

Hän toimi vuodesta 1998 lähtien Equipe TV:n päätoimittajana, mutta uransa aikana hän on toiminut urheilutoimittajana myös Europe 1:ssä sekä TV 5 -kanavalla.

Ranskalaiset urheiluvaikuttajat
Vuonna 1960 syntyneet
Elävät henkilöt